FK Riteriai

**Riterių futbolo klubas** (2005–2018 m. *Trakų futbolo klubas*) – Lietuvos futbolo klubas iš Vilniaus.

## Istorija
### 2005–2018: FK Trakai

Viešoji įstaiga „Trakų futbolo klubas“ (TFK) įkurta 2005 m. siekiant sudaryti vaikams, jaunimui ir plačiai visuomenei kuo palankesnes sąlygas aktyviai leisti savo laisvalaikį bei sportuoti. Šio projekto įgyvendinimas padeda spręsti vaikų, jaunimo ir visuomenės užimtumo bei miesto bendruomenės socialines problemas. Taip pat siekiama užkirsti kelią vaikų ir jaunimo nusikalstamumui, narkotinių medžiagų bei alkoholinių gėrimų vartojimui. Ne mažiau reikšmingas ir kitas Trakų futbolo klubo tikslas – futbolo populiarinimas Lietuvoje.

Vienas iš pagrindinių įgyvendintų projekto etapų – dirbtinės dangos aikštelės įrengimas Trakuose 2006 m. Aikštelė skirta visiems sportuoti norintiems vaikams ir jaunuoliams, taip pat skatinamas miesto bendruomenės ir šeimų dalyvavimas sporto renginiuose. Neseniai pradėtas vykdyti kitas projekto etapas – Trakų regiono futbolo mokyklos steigimas ir jos veiklos plėtojimas.

Komanda 2006 ėmė žaisti III lygos Vilniaus zonoje, nuo 2008 m. – taip pat ir SFL lygoje. 2010 m. Trakų klubas pateko į II lygą, o 2011 m. – į I lygą.

2011 m. klube vyko AC Milan jaunimo vasaros stovykla Lietuvos vaikams, kuriai vadovavo vienas Milano klubo trenerių Graziano Mannari.

2014 m. debiutavo A lygoje su nauju treneriu Edgaru Jankausku. 2014 spalį lemiamose dvikovose komandai patyrus 4 pralaimėjimus iš eilės Edgaras Jaunkauskas buvo atleistas ir laikinuoju treneriu paskirtas Virmantas Lemežis. Debiutiniame sezone A lygoje komanda užėmė 4-ą vietą. 2015 metais Trakų FK užėmė antrąją vietą ir iškovojo sidabro medalius.

2016 metų futbolo sezonas Trakų FK prasidėjo Supertaurės varžybomis su Vilniaus FK „Žalgiris“ ekipa. Nors FK Trakai pirmieji pelnė įvartį, žalgiriečiams pavyko išlyginti rezultatą, o pratęsimo metu varžovai dar tris kartus pasiuntė kamuolį į vartus ir nugalėjo 4:1. Trakai liko be supertaurės. 2016 metų gegužės 15 dieną LFF taurės 2015/16 metų finalo varžybose po pratęsimo pralaimėjo FK Žalgiris rezultatu 0-1. 2016 m. A lygoje iškovojo sidabro medalius.

2017 m. futbolo sezonas prasidėjo Supertaurės varžybomis vasario 26 d. Varžovais buvo čempionai Žalgiris Vilnius, po vienintelio praleisto įvarčio teko pripažinti žalgiriečių pranašumą. 2017–2018 m. UEFA Europos lyga burtai lėmė susitikimą I etape su Škotijos klubu iš Perto. Pirmosios rungtynės su Saint Johnstone FC svečiuose susiklostė sėkmingai, atsakomosiose rungtynėse ir vėl nugalėjo trakiškiai. Sekančiame etape praėjo švedų barjerą, kai palaužė Noršiopingo IFK. Trečiame etape namuose palaužė Tetovo „Škendija“, tačiau pralaimėjo atsakomąsias varžybas ir pasitraukė iš turnyro.

### Nuo 2019 m.: FK Riteriai
2019 m. sausio 28 d. LFF būstinėje įvyko Vykdomojo komiteto (VK) posėdis. Jame patenkintas Všį „Trakų futbolo klubo“ prašymas persivadinti iš FK „Trakai“ į FK „Riteriai“. Klubo buveinė iš Trakų perkelta į Vilnių. A lygoje buvo iškovotas bronzos medalis. Šis sezonas užbaigė 6 metus trukusį laikotarpį, kai klubas užimdavo vietą pirmąjąme lygos trejetuke, ir kovodavo UEFA turnyruose. 

2020 m. sausio 7 d. klubas pranešė, kad vyr. treneriu tapo Čepas. Tais metais daugelį planų sujaukė pandemija. Pirmenybės riteriams prasidėjo kovo 8 d. pralaimėjimu Kauno Žalgiriui. Pirmenybės buvo atnaujintos tik gegužės 30 d. ir riteriai gan netikėtai nugalėjo FK Žalgiris. Tačiau vėliau ekipos žaidimas visiškai išsiderino ir birželio 28 d. Vilniaus „Žalgiriui“ buvo pralaimėta 0:7. Po šių rungtynių atsistatydino vyr. treneris Mindaugas Čepas. Laikinuoju treneriu tapo dublerių komandos vyr. treneris Vaidas Sabaliauskas.  Janusz Niedźwiedź tapo naujuoju FK Riteriai treneriu. Janušas per savo karjerą iki šiol nebuvo nei žaidęs, nei treniravęs už Lenkijos ribų. Rugpjūčio 1 d. Janušas išvyko „dėl asmeninių ir administracinių aplinkybių“. Vaidas Sabaliauskas vėl užėmė laikinojo trenerio pareigas. Riteriai netruko paskelbti apie kitą trenerį,  juo tapo suomis Tommi Pikkarainen. Jis vadovavo riterių kovoms Europos lygoje. Rugsėjo 27 d. buvo beviltiškai pralaimėta (rezultatu 1:7) čempionų titulą ginančiai Marijampolės „Sūduvai“. Po šių rungtynių treneris 2020 m. sezoną įvertino kaip ne patį geriausią. Čempionatui artėjant prie pabaigos „riterių“ ekipa buvo iš šešių dalyvių paskutinėje (šeštoje) vietoje, surinkusi per sezoną vos šešis taškus ir nebeturėjo teisės klysti. Sekančiose rungtynėse riteriai netikėtai palaužė Bangą {rezultatas 4:0) ir po keturių mėnesių pertraukos iškovojo pergalę. 2020 m. spalio 6 d. klubas išplatino pranešimą, kad laikinai stabdomos treniruotės, nes vienas iš ekipos narių (Dominykas Barauskas) yra Covid-19 viruso nešiotojas. Pakartotinis testas buvo neigiamas, bet komanda liko izloiuota. Kitiems ekipos nariams ir su žaidėju kontaktavusiems asmenims buvo atliekami testai dėl viruso. 2020 m. spalio 7 d. atlikti testai buvo neigiami, bet išliko abejonių ar įvyks numatytos rungtynės su FK Panevėžys. Galutinėje komandų rikiuotėje ekipa liko paskutinėje (šeštoje) vietoje. Po sezono komandos nariai buvo nusivylę pasirodymu, kalbėta apie prarastą pasitikėjimą savimi ir pandemiją, kaip vieną iš tų dalykų, kurie išmušė komandą iš pergalių kelio. Vyr. treneris Tommi Pikkarainen taip pat kaip vieną iš faktorių įvardino pandemiją, nes komanda negalėjo treniruotis ir tinkamai pasirengti lemiamos kovoms. Komanda nors ir užėmė paskutiniąją vietą, tačiau iš A lygos neiškrito. Lygoje žaidė vos 6 komandos, nuo sekančio sezono A lyga buvo išplėsta iki 10-ies komandų. 

2021 m. pradžioje Sergejus Gurenka pristatytas trenerių štabo vadovu. Sezono pradžia klostėsi vidutiniškai, ypatingų pergalių nepasiekta. LFF taurės turnyre iškrito po pirmojo etapo. Gegužės pabaigoje pranešta, kad treneris palieka klubą. Treniruotėms laikinai vadovavo Vaidas Sabaliauskas, Valdas Trakys, Mindaugas Malinauskas ir Leonardo Iparraguirre.

2023 m. komanda užėmė paskutiniąją vietą ir iškrito iš A lygos. 2024 m. FK Riteriai tapo Pirmos lygos nugalėtojais, tačiau klubas turėjo finansinių sunkumų, nebuvo garantijų ar klubas pajėgs sugrįžti į A lygą. 2024 m. pabaigoje pasirodė naujienos kad FK Riteriai ieško investuotojų. Gruodžio viduryje FK Be1 pateikė pasiūlymą klubams susijungti, tačiau sandoris neįvyko. Klubas licencijavosi į 2025 m. A lygą po apeliacijos.

### 2025 m.: investuotojai iš Singapūro
2025 m. sausio pabaigoje FK Riteriai pranešė, kad pasirašyta sutartis su investuotojais iš Singapūro. Kovo pradžioje buvo atskleista, kad nuosavybę perima sporto rinkodaros ir žaidėjų vystymo agentūra „Red Card Global“, įkurta buvusio futbolininko Ramu Sasikumar. Pranešta, kad už 2025 m. sezono klubo biudžetą ir komplektaciją atsakingi naujieji savininkai. 

2025 m. balandžio 4 d. klubas apkaltino investuotojus kad dėl nevykdomų sandorio įsipareigojimų, dėl ko klubas atsidūrė sudėtingoje finansinėje situacijoje. „Red Card Global“ atsakė kad atliko auditą, „kuris parodė reikšmingą neigiamą nuosavą kapitalą ir bendras prievoles, apie kurias mums nebuvo pranešta iki sandorio pradžios“, ir iš sandorio pasitraukė. Klubui grėsė teisminiai procesai. 2025 m. balandžio 7 d. LFF, siekdama išlaikyti 10 klubų iki sezono pabaigos, klubui suteikė 50 tūkst. eurų paskolą. J.Nevoina sugrįžo į klubo vadovo pareigas, ir tęsė derybas su kitais potencialiais investuotojais.

Klube vyravo sunki atmosfera, žaidėjai skundėsi vėluojančiais atlyginimais, kai kurie paliko klubą. Iš klubo pasitraukė sporto direktorius Vytautas Masaitis. Kiek vėliau su klubu atsisveikino treneris Nicola Vitorović. Klubas ilgą laiką buvo A lygos dugne, ir tik sezono pabaigoje pavyko pakilti į 9-ąją vietą. Riteriai sugebėjo laimėti pereinamąsias rungtynes, ir išsaugoti vietą A lygoje.

### Nuo 2026 m.: investuotojai iš Nyderlandų

2025 m. lapkričio mėn. pasirodė naujienos kad atsirado nauji investuotojai, bet daugiau jokios informacijos nebuvo pateikta iki sausio pabaigos. Lapkričio pabaigoje Clancy Osei Konadu skelbėsi kad yra klubo sporto direktoriumi.

2026 m. sausio 27 d. pagaliau buvo atskleista kad pasirašyta sutartis dėl klubo dalių pardavimo Nyderlandų futbolo ugdymo organizacijai „4ThePlayers Academy“. Organizacijos vadovas – buvęs Ganos bei Nyderlandų futbolininkas Clancy Osei Konadu, ėmėsi kurti organizaciją 2020 m. Įmonė oficialiai pradėjo veiklą 2023 m. vasarį.

## Emblema

FK_Trakai_2005.jpg | 2005–2012 m.
FK_Trakai_2013.jpg | 2013–2018 m.
FK Riteriai logotipas.png | Nuo 2019 m.


## Apranga
* Klubas namuose žaidžia geltona apranga. Pastaruoju metu komandos spalvinė gama buvo geltoni marškinėliai, šortai bei kojinės su mėlynais žymenimis.
* 2011–2013 metais, kai klubas žaidė Pirmoje lygoje, būdavo geltoni marškinėliai su juodais vertikaliais strypais, juodi arba geltoni šortai ir geltonos kojinės su juodais žymenimis.
* 2014–2017 m. namie žaidė geltona apranga. Svečiuose žaidė atsarginėmis („Milano“) aprangomis. (Juodi marškinėliai su raudonomis vertikaliomis juostomis. Šortai balti. Kojinės raudonos.)
* Nuo 2018 m. namuose žaidžia geltona apranga su mėlynos spalvos žymenimis, o išvykose labai tamsios mėlynos spalvos apranga su geltonais žymenimis.

## Sezonai

|}

## Dalyvavimas Europos turnyruose

## Pasiekimai

## Personalas
* Gintautas Vaičiūnas – Vyr. treneris
* Gorazd Mihailov – Vyr. treneris
* David Monteagudo – trenerio asistentas
* Vladimiras Buzmakovas – „Riterių“ klubo bei „Talentų futbolo akademijos“ direktorius
* Gintaras Rimkus – treneris
* Vytautas Masaitis – klubo direktorius
* Gražvydas Mikulėnas – trenerio asistentas

## Sudėtis
*Atnaujinta: * 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" | Riteriai / Riteriai B
|----- bgcolor="#DFEDFD"

 

----

## Vyr. treneriai
*  Vytas Jančiauskas 2013 m. sezone.
*  Edgaras Jankauskas nuo 2014 metų pradžios, nebaigė sezono.
*  Valdas Urbonas nuo 2015 m. pradžios iki 2016 metų liepos 15 dienos.
*  Serhijus Kovalecas nuo 2016 metų rugsėjo 1 dienos.
*  Olegas Vasilenko nuo 2017 m. sausio 20 dienos. Iki 2018 m. gegužės 18 d.
*  Kibu Vicuña nuo 2018 m. birželio 19 d. iki 2018 m. spalio 10 d.
*  Albertas Rybakas (laikinasis), spalio ir lapkričio mėn.
*  Aurelijus Skarbalius nuo 2018 m. gruodžio 22 d. Iki 2019 m. liepos 18 d.
*  Albertas Rybakas (laikinasis), nuo 2019 m. liepos mėn. iki sezono pabaigos.
*  Mindaugas Čepas nuo 2020 m. sausio 7 d. iki 
*  Vaidas Sabaliauskas (laikinai), nuo  iki 
*  Janusz Niedźwiedź, nuo iki rugpjūčio 1 d.
*  Vaidas Sabaliauskas (laikinai)
*  Tommi Pikkarainen nuo  iki sezono pabaigos.
*  Siargej Gurenka nuo  iki gegužės pabaigos.
*  Valdas Trakys (laikinai), nuo 2021 m. birželio 9 d. iki 2021 m. rugpjūčio 3 d.
*  Miguel Moreira nuo 2021 m. rugpjūčio 3 d. iki 2021 m. lapkričio 30 d.
*  Glenn Ståhl nuo 2022 m. sausio 27 d. iki gegužės 7 d.
*  Pablo Villar nuo 2022 m. gegužės 25 d. iki 2023 m. kovo 24 d.
*  Vladimir Janković nuo 2023 m. kovo 31 d. – 2023 m. liepos 25 d.
*  Matthew Silva, nuo 2023 m. liepos 27 d. iki 2023 m. lapkričio 16 d.
*  Sławomir Cisakowski, nuo 2024 m. vasario 14 d. iki 2025 m. sausio 16 d.
*  Nicola Vitorović, nuo 2025 m. vasario 14 d. – iki 2025 m. liepos 3 d.
*  Gintautas Vaičiūnas, nuo 2025 m. liepos 3 d.
*  Gorazd Mihailov, nuo 2026 m. vasario 20 d. (vadovauja kartu su G.Vaičiūnu)

## Žymūs žaidėjai
*  Deividas Česnauskis, (2014–2018 m.)
*  Dinijaras Biljaletdinovas, (2017 m.)
*  Arvydas Novikovas, (2025 m.)

## Geriausi sezono žaidėjai
Sezono uždarymo metu paskelbiamas geriausias sezono futbolininkas. Jais tapo:

* 2018 m.  Donatas Kazlauskas 

## Riteriai B

Dublerių komanda vadinasi Riteriai B. Kitados varžėsi Pirmoje lygoje. 2025 m. rungtyniavo Antros lygos B divizione.

Jaunimą ruošia VšĮ „Talentų futbolo akademija“.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive